stanford-oval/wikipedia huggingface dataset:
ג'פרי קהן
קריירת פסנתרנות

בגיל 24 נרשם קהן לתחרות הפסנתר הבינלאומית היוקרתית ע"ש ואן קלייברן של שנת 1981 והגיע למקום הרביעי. קהן זכה לחשיפה נוספת, משום שרשת PBS שידרה את שלב הגמר של התחרות. כעבור שנתיים, זכה בפרס הראשון בתחרות הפסנתר הבינלאומית ע"ש רובינשטיין בישראל.
קהן הופיע לראשונה בקרנגי הול בניו יורק בשנת 1983, בקונצרט לכבוד ארתור רובינשטיין. הופעת הבכורה שלו בלונדון הייתה ב-1985. ב-1983 זכה במלגת הקריירה ע"ש אייברי פישר, וב-1987 בפרס אנדרו וולף למוזיקה קאמרית.
קהן מרבה להופיע כסולן ברסיטלים ועם תזמורות חשובות ברחבי העולם, בהן הפילהרמונית של ניו יורק, תזמורת קליבלנד, הפילהרמונית של לוס אנג'לס, תזמורת פילדלפיה, התזמורת הסימפונית של סן פרנסיסקו, הפילהרמונית של רוטרדם, התזמורת הפילהרמונית הישראלית ותזמורת הגוונדהאוס של לייפציג. נוסף לכך, הוא מקובל כמלווה נבחר ברסיטלים של יו יו מא, דון אפשואו, ג'ושוע בל ותומאס קווסטהוף, והוא מופיע לעיתים קרובות עם הרכבים קאמריים מן השורה הראשונה, כגון רביעיית אמרסון.
בקי. 2003 ביצע קהן את כל חמשת הקונצ'רטי לפסנתר של בטהובן עם התזמורת הקאמרית של לוס אנג'לס במהלך שני ערבים רצופים בהוליווד בול. בקיץ 2004 חזר על מחזור הקונצ'רטי בפסטיבל רוויניה עם תזמורת שיקגו.
בעונת הקוצרטים 2006-2005 ניגן את 23 הקונצ'רטי לפסנתר של מוצרט במסגרת חגיגות יובל ה-250 להולדת המלחין של התזמורת הקאמרית של לוס אנג'לס.
קריירת ניצוח

קהן הופיע לראשונה כמנצח בפסטיבל באך באורגון בשנת 1988, שם ניצח על קונצ'רטו של מוצרט מן הפסנתר. הוא חוזר לעיתים קרובות לפסטיבל זה, הן כפסנתרן והן כמנצח.
ב-1991 היה קהן שותף לייסוד התזמורת הקאמרית גרדנר במוזיאון איזבלה סטיוארט גרדנר, הרכב של סטודנטים מצטיינים ובוגרים צעירים של בתי הספר החשובים למוזיקה באזור בוסטון. הוא כיהן כמנהל אמנותי וכמנצח ההרכב בשנים 1991 עד 1995.
קריירת ניצוח > תזמורת סנטה רוזה

בשנת 1995 התמנה קהן למנהל מוזיקלי של תזמורת סנטה רוזה. הוא התמיד במשרה זו עד סוף עונת 2006-2005, אז ניתן לו התואר מנצח כבוד.
בהנהגת קהן, כמעט הוכפל בסיס המנויים והסטנדרטים האמנותיים השתפרו. "שנות כהונתי בתזמורת סנטה רוזה היו המספקות והמלהיבות ביוצר בחיי המוזיקליים", אמר קהן. "כשאני ממשיך הלאה, אני יודע ששום דבר שאעשה בעתיד לא ייחשב בעיני יותר מן הזכות הגדולה שנפלה בחלקי, בעבודה עם הנגנים המופלאים והמסורים הללו ובהבאת המוזיקה יחד עמם לקהל הזה, שהתלהבותו ומחויבותו יוצאות מגדר הרגיל."
קריירת ניצוח > התזמורת הקאמרית של לוס אנג'לס

בין השנים 1997 - 2017 שימש קהן כמנהל מוזיקלי של התזמורת הקאמרית של לוס אנג'לס, כממשיכה של איונה בראון. בשנת 2008 הוארך החוזה שלו והוא ממשיך בתפקידו בעונת 2014-2013. כיום קהן משמש בתזמורת כמנצח כבוד.
לדברי מבקר המוזיקה דייוויד מרמלשטיין:
טעמו של קהן במוזיקה חדישה איננו מוצא חן בעיני כל אדם. יש מבקרים המוצאים שמושג ה"מודרני" שלו שמרני מדי, ומפי מנויים קשישים של תזמורת לוס אנג'לס נשמעו תלונות אפילו על בחירות "בטוחות". מאליו יובן, שהניסיון לרצות את הכל כל הזמן משמעו לסרסר במוזיקה. בסך הכל, קהן עושה עבודה ראויה לשבח כשהוא מעניק לקהל הקונצרטים תמהיל נאות של המוכר ושל הנועז במידת מה. יכולתו לגייס סולנים מן השורה הראשונה, לעומת זאת, היא מעל כל ביקורת. מבצעים מהוללים כמו הילרי האן, תומאס קווסטהוף, לאנג לאנג, לוריין האנט ליברזון ודניאל הופ הופיעו עם תזמורת לוס אנג'לס בשנים האחרונות, ומצטרפים אליהם בהופעות ראשונות צ'ו-ליאנג לין ופיטר סרקין.
קריירת ניצוח > התזמורת הסימפונית של קולורדו

קהן התמנה למנהל מוזיקלי של התזמורת הסימפונית של קולורדו בשנת 2005. החוזה ההתחלתי שלו היה לשלוש שנים. ב-2008 האריך קהן את החוזה עם תזמורת קולורדו עד 2012. אף על פי כן, ביולי 2008 הודיע קהן על התפטרותו מן התזמורת בסוף עונת 2010-2009. לדברי קהן, יתר לחץ דם חמור בשנת 2007, שגרם לו לבטל שבועות אחדים של קונצרטים הן בקולורדו והן בלוס אנג'לס, הוביל להחלטתו להתרכז יותר בקריירה שלו כפסנתרן סולן.
"באמת נבהלתי. המצב אילץ אותי לעצור באמת, לבחון את חיי ולהגיד, יודע מה? אתה לא יכול לעשות הכל.' אינני חושב שהמעטתי בערך המשרה, אני חושב שהפרזתי בהערכת עצמי, לא ביכולותי אלא פשוט בעובדה שיש לי גוף ואני מגיע לגיל 50."
לדברי ה"דנוור פוסט", כהונתו של קהן "הצטיינה בגידול בקהל המאזינים ובקשר חזק במידה שאינה מצויה עם נגני התזמורת."
קריירת ניצוח > התזמורת הפילהרמונית של סן אנטוניו

בשנת 2024, התמנה קהן לתפקיד המנהל המוזיקלי הראשון של התזמורת הפילהרמונית של סן אנטוניו.
קריירת ניצוח > הופעות אורח

קהן הופיע כמנצח אורח עם מספר רב של תזמורות בולטות, בהן התזמורת הפילהרמונית של לוס אנג'לס, הפילהרמונית של ניו יורק, תזמורת פילדלפיה, התזמורת הסימפונית של שיקגו, תזמורת מינסוטה, התזמורת הסימפונית של סן פרנסיסקו, התזמורת הסימפונית של קנזס סיטי, תזמורת סנט לואיס, התזמורת הסימפונית של טורונטו, התזמורת הסימפונית של דטרויט, תזמורת סיינט פול והאקדמיה של סנט מרטין בשדות.
קריירת ניצוח > פעולות חינוכיות

ג'פרי קהן ייסד את סדרת הקונצרטים למשפחה של התזמורת הקאמרית של לוס אנג'לס, והוא מעורב אישית בתוכנית "מפגש עם המוזיקה" ו"קונצרטים בשכונה" של התזמורת, המארחת קרוב ל-2,700 תלמידי בתי ספר יסודיים בלוס אנ'לס מדי שנה.
"הדבר שאני גאה בו ביותר", אמר קהן בשנת 2004, "הוא שבתשע השנים שאני משמש מנהל מוזיקלי בין שתי התזמורות [לוס אנג'לס וסנטה רוזה], ניצחתי, פרט לשתי חריגות, על כל קונצרט וקונצרט לילדים, לבני נוער, למשפחות ולקהילה של כל אחת משתי התזמורות הללו."
דארק ביסט

| --- | --- |

דארק ביסט, כפי שהוא מופיע על עטיפת החוברת Excalibur Vol.3 #9 ממרץ 2005, אמנות מאת ארון לופרסטי, טים טאונסנד וכריס צ'אקרי.
 סוג:  נבל-על
 הוצאה לאור:  מארוול קומיקס
 הופעה ראשונה:  X-Men: Alpha #1 (פברואר 1995)
 הופעה אחרונה:  Uncanny X-Men Vol.5 #20 (אוגוסט 2019)
 יוצרים:  סקוט לובדל, רוג'ר קרוז
 מידע
 שם אמיתי:  הנרי פיליפ מק'קוי
 כינויים:  האנק, חיה, חיה השחור
 סטטוס:  לא פעיל
 מקום לידה:  אילינוי 
 מקצוע:  גנטיקאי
 כוחות:  כוחות על-אנושיים, מהירות, סיבולת ורפלקסים מוגברים, קואורדינציה ושיווי משקל מעולים, חושים מפותחים.
 חבר לשעבר בקבוצה:  אקס-מן האפלים פרשי אפוקליפס אקס-מן אחוות המוטאנטים של האבוק אקסקליבר H.A.M.M.E.R שבט אקאבה
 דמויות קשורות
 משפחה:  נורטון ועדנה מק'קוי (הורים, מתים) הנרי פיליפ מק'קוי/חיה (מקבילו מיקום מקביל)
 אויבים:  חיה, האבוק, נייט גריי 
 
דארק ביסט (באנגלית: Dark Beast, בעברית: חיה האפל) הוא דמות בדיונית של נבל-על מוטאנט המופיעה בחוברות הקומיקס אקס-מן ביקום מארוול קומיקס. דמותו הופיעה לראשונה בחוברת X-Men: Alpha #1 מפברואר 1995, ונוצרה על ידי הכותב סקוט לובדל והמאייר רוג'ר קרוז.
דארק ביסט הוא האלטר אגו של הנרי פיליפ מק'קוי, מדען מטורף מעידן אפוקליפס שמשמש כגרסה אפלה ומרושעת של חיה, חבר קבוצת האקס-מן. תחת שירותו של אפוקליפס, דארק ביסט ערך ניסויים אכזריים, אותם המשיך לערוך לאחר שנמלט מהיקום המקביל לתוך יקום מארוול. היה חבר בקבוצת אקס-מן האפלים של נורמן אוסבורן בזמן עלילת הסיפור "שלטון אפל". מק'קוי ברח מהרשויות, והתגלה כעומד מאחורי העימות בין צוות ההכחדה של סייקלופס לסוכנות S.H.I.E.L.D, וכי הדביק את סייקלופס, אמה פרוסט, מגנטו, מג'יק וקולוסוס בננו-זקיפים שגרמו לאבדן שליטה בכוחותיהם, ולא כוח הפניקס כמו שחשבו. כאשר התעמת עם צוות ההכחדה וחיה, מק'קוי חשף כי הוא גוסס מניסוייו הרבים, פוצץ פצצה בכוונה להרוג את שאר המוטאנטים ונהרג.
דארני (מכתש)

| --- | --- |

 מידע כללי
 סוג:  מכתש פגיעה
 על שם:  מוריס דארני
 נתונים ומידות
 קוטר:  15 ק"מ
 עומק:  2.6 ק"מ
 מיקום
 מיקום:  דרומית למכתש מצוי מכתש לוביניצקי
 גוף שמיימי:  הירח
 קואורדינטות:  14°30′S 23°30′W﻿ / ﻿14.5°S 23.5°W﻿ / -14.5; -23.5
  (למפת הירח מוגדלת) דארני(למפת הירח רגילה) דארני
מכתש דארני הוא מכתש פגיעה על פני הירח. המכתש ממוקם בצד הקרוב של הירח בין ים העננים לאוקיינוס הסערות. המכתש ממוקם בקואורדינטות סלנוגרפיות 14.5° דרום 23.5° מערב.
דרומית למכתש מצוי מכתש לוביניצקי.
קוטרו של המכתש 15 ק"מ ועומקו 2.6 ק"מ.
המכתש נקרא על שם מוריס דארני, אסטרונום צרפתי (1882–1958).
מכתשי לווין

המכתשים הסובבים את מכתש דארני נקראים על שמו, ומסומנים באותיות:
| דארני | קו רוחב | קו אורך | קוטר (בק"מ) |
| --- | --- | --- | --- |
| B | 14.8° דרום | 26.4° מערב | 4 |
| C | 14.1° דרום | 26.0° מערב | 13 |
| D | 14.5° דרום | 27.0° מערב | 6 |
| E | 12.4° דרום | 25.4° מערב | 4 |
| F | 13.3° דרום | 26.4° מערב | 4 |
| J | 14.3° דרום | 21.4° מערב | 7 |
גבעת נגרו

| --- | --- |

אזור חופי סאות' - אזור החוף שבדרום חצי האי ביירז. בחזית התמונה - מחנה ביירז. ברקע התמונה (משמאל לימין): גבעת צאמבלאק, גבעת נגרו (ברקע במרכז) ונקודת דומטה.
 מידע כללי
 גובה:  100 מ' 
 מיקום:  אזור הברית האנטארקטית,
 קואורדינטות:  62°39′16″S 61°00′06″W﻿ / ﻿62.6545°S 61.0017°W﻿ / -62.6545; -61.0017
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהגבעת נגרו(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהגבעת נגרו
 
מפה טופוגרפית של האזור האנטארקטי המוגן במיוחד - אזור מספר 126 "חצי האי ביירז" (ASPA 126 Byers Peninsula)
גבעת נגרו או גבעת ניגרו (באנגלית: Negro Hill; מילולית: גבעת הכושי; בספרדית: Morro Negro; מילולית: הגבעה השחורה) היא גבעה סלעית בולטת, באזור חופי סאות' (החופים הדרומיים) - החוף הדרומי של חצי האי ביירז, באי ליווינגסטון באיי שטלנד הדרומיים, שבאנטארקטיקה.
לגבהה שתי פסגות, עם אוכף קטן ביניהן. שיא גובהה של הגבעה 100 מטרים מעל פני הים.
גבעת נגרו ממוקמת 1.1 קילומטרים צפונית-מזרחית לנקודת דומטה;
גבעת נגרו ממוקמת 4.99 קילומטרים מזרחית - צפון-מזרחית לנקודת ניקופול;
גבעת נגרו ממוקמת 4.71 קילומטרים מזרחית - דרום-מזרחית לחרוט צ'סטר;
גבעת נגרו ממוקמת 1.95 קילומטרים דרומית לגבעת צאמבלאק;
גבעת נגרו ממוקמת 4.04 קילומטרים צפונית-מזרחית לנקודת ריש;
גבעת נגרו מתנשאת מעל אגם פונטוס שמדרום לה.
היסטוריה > גילוי ומיפוי הגבעה

הגבעה התגלתה על ידי צידי כלבי ים. הציידים התיישבו באזור במאה ה-19.
משלחת חקר ארגנטינאית הגיעה לגבעה בשנת 1958.
הנקודה מופתה לראשונה, באופן גס, בשנת 1968 על ידי סוקרים בריטיים.
הגבעה מופתה באופן מדויק על ידי סוקרים ספרדים בשנת 1992; הנקודה מופתה על ידי סוקרים בולגרים בשנת 2005 ובשנת 2009.
היסטוריה > מקור השם

שמה של הגבעה ניתן לה בשנת 1958 על ידי משלחת החקר הארגנטינאית.
זהו שם תיאורי: משמעות השם הספרדי "מורו נגרו" הוא "הגבעה השחורה" - בשל צבעה הכהה.
השם "גבעת נגרו" (באנגלית) ניתן לגבעה באופן רשמית בשנת 1978 על ידי הוועדה המייעצת לשמות אנטארקטיים של בריטניה.
דוליכוס

דוליכוס (ביוונית עתיקה: Δόλιχος תרגום מילולי: "מרוץ ארוך") הייתה תחרות ריצה שהייתה חלק מהמשחקים האולימפיים ביוון העתיקה. הדוליכוס היה המרוץ הארוך והקשה ביותר עבור רץ יווני.
הדוליכוס הראשון הידוע לנו, התנהל באולימפיה בשנת 720 לפנה"ס, וניצח בו אכנתוס (Ἄκανθος) מהעיר ספרטה.
ביוון העתיקה היו שני סוגים עיקריים של תחרויות ריצה, דיאולוס וסטאדיון. הדוליכוס היה ארוך יותר משניהם, והעדויות עליו סותרות מאוד זו את זו. סביר להניח שאורכו של הדוליכוס היה כאורכם של 8 עד 24 סטאדיונים, היינו כמעט חמישה קילומטרים. זו הייתה הריצה הארוכה ביותר שרץ היווני בתחרויות ספורטיביות, וככל הנראה ריצות מרתון מהסוג המקובל בימינו (42.195 קילומטרים) היו נדירות או שלא התקיימו כלל. הדוליכוס היה נפתח בתקיעת חצוצרה של פקידים מיוחדים שניצבו בקו הזינוק, כדי לוודא שכל המתחרים מתחילים מאותה נקודה. פקידים נוספים נעמדו בסוף המסלול, כדי להחליט על הזוכה ולוודא שאיש לא מרמה. במקרה שלא הגיעו להכרעה, המירוץ היה מתחיל מחדש. בניגוד למרתון בימינו, הדוליכוס לא היה מתנהל בשטח פתוח, אלא באצטדיון, שאותו היו הרצים מקיפים מספר פעמים.
כיום בתחרויות ריצה הרצים מתחילים בתנוחת כריעה, אולם ביוון העתיקה תנוחת הפתיחה הייתה ידיים פשוטות קדימה. הריצה נערכה לרוב בעירום, כמו רוב המשחקים ביוון העתיקה, והמסלול היה עשוי לרוב עפר כבוש מסומן בקו אבנים.
ראו גם

ספורט ביוון העתיקה
הערות שוליים

↑  הגיית השם ביוונית: דוליכוֹס במלעיל דמלעיל (ההטעמה בהברה השלישית מהסוף).
↑  פאוסניאס, "תיאורה של יוון", ספר חמישי, 8, 6.
גרטה ואן פליט

| --- | --- |

 מקום הקמה:  Frankenmuth 
 מוקד פעילות:  ארצות הברית
 תקופת הפעילות:  מ-2012
 סוגה:  הארד רוק בלוז רוק 
 כלי נגינה:  גיטרה חשמלית, גיטרה בס, פסנתר, תופים
 חברת תקליטים:  לאווה רקורדס
 פרסים והוקרה:  פרס גראמי לאלבום רוק (2019) 
 http://www.gretavanfleet.com/
 חברים
 ג'וש קישקה ג'ייק קישקה סאם קישקה דני ווגנר
 חברים לשעבר
 קייל הוק
 
גרטה ואן פליט (באנגלית: Greta Van Fleet) היא להקת רוק אמריקאית מפרנקנמות', מישיגן, שנוסדה ב-2012. חברי הלהקה הם הזמר ג'וש קישקה, אחיו התאום הגיטריסט ג'ייק קישקה, אחיהם הצעיר הבסיסט סאם קישקה והמתופף דני ווגנר. הם חתמו חוזה בחברת ההקלטות Lava Rcords במרץ 2017, וחודש לאחר מכן הלהקה הוציאה את המיני-אלבום הראשון שלהם, "Black Smoke Rising". סינגל הבכורה שלהם, "Highway tune", דורג במקום הראשון בבילבורד בקטגוריות Mainstream Rock ו-Active Rock בספטמבר 2017 למשך ארבעה שבועות רצופים. המיני-אלבום השני שלהם, "From The Fires", שמכיל את ארבעת השירים מהמיני-אלבום הראשון וארבעה שירים חדשים יצא ב-10 בנובמבר 2017, ביחד עם הסינגל השני של הלהקה, "Safari Song".
אלבום הבכורה המלא שלהם, "Anthem For A Peaceful Army", יצא ב-19 באוקטובר 2018, ודורג במקום הראשון ב-"Billboard Rock" שבוע בלבד לאחר יציאתו. הסינגל הראשון באלבום, "When The Curtain Falls", יצא ב-19 ביולי, שלושה חודשים לפני יציאת האלבום והפך לסינגל השלישי של הלהקה שדורג במקום הראשון ב-"Billboard Mainstream Rock". גם "Anthem of the Peaceful Army" דורג במקום הראשון ב-"Billboard Hard Rock" רק שבוע לאחר יציאתו.
המיני-אלבום השני של הלהקה, "From The Fires", זכה ב-2019 בפרס גראמי לאלבום הרוק הטוב ביותר.
היסטוריה > הקמת הלהקה והשנים הראשונות (2012 - 2015)

הלהקה נוסדה בפרנקנמות', מישיגן ב-2012 על ידי שני אחים תאומים, ג'וש וסאם קישקה ואחיהם הצעיר סאם, וקייל הוק. שם הלהקה נוצר כשאחד מחברי הלהקה שמע את שמה של גרנטה ואן פליט, תושבת בפרנקנמות'. השימוש שלהם בעיוות שמה התקבל בברכתה. חברי הלהקה גם אמרו בריאיון לאחר מכן שאף על פי שהמוזיקה של הלהקה לא לטעמה, היא תמכה בלהקה וחושבת שהם מאוד מוכשרים. בזמן שהוק היה המתופף, הלהקה הקליטה שני שירים: "Cloud Train" ו-"Standing On". הוק עזב את הלהקה באוקטובר 2013 והוחלף על ידי חבר טוב של האחים, דני ווגנר, באותה השנה.
ריף הגיטרה הראשונה ל-"Highway Tune" נוצר על ידי ג'ייק קישקה ב-2010, אבל השיר עצמו יצא כסינגל רק ב-2017, והוקלט רק כשווגנר היה המתופף.
בפברואר 2014, הוקלט מיני-אלבום בהופעה חיה, שיצא ביוני 2014.
היסטוריה > "Black Smoke Rising" ו-"From The Fires", מיני-אלבומים (2016–2017)

במרץ 2017, ההקלטה האחרונה של "Highway Tune" יצאה ל-iTunes כסינגל הראשון של הלהקה. באפריל 2017, iTunes התחילה להזרים את הסינגל. באותו החודש הקליפ של השיר יצא באופן בלעדי ל-Loudwire. מיני-אלבום הבכורה של הלהקה, "Black Smoke Rising" יצא בסוף אפריל. הלהקה יצאה לסיבוב הופעות עם The Sturts במאי 2017. הלהקה הוציאה מיני-אלבום כפול שנקרא "From The Fires" בנובמבר 2017. הלהקה הוציאה את "Safari song" כסינגל באוקטובר 2017. בנובמבר 2017 הודיעו חברי הלהקה שהם עובדים על אלבום אולפן באורך מלא, שהם רוצים להוציא באמצע 2018.
היסטוריה > "Anthem of the Peaceful Army", אלבום בכורה (2018-הווה)

אלבום הבכורה שלהם, "Anthem of the Peaceful Army", יצא ב-19 באוקטובר 2018. ג'וש קישקה אמר ששם האלבום נלקח מכותרת של פואמה. האלבום היה במקום הראשון ברשימת המכירות בשבוע הבכורה שלו באמריקה, כשהוא מוכר כ-80,000 עותקים. בדצמבר 2018, הלהקה הייתה מועמדת לארבעה פרסי גראמי: האומן החדש הטוב ביותר, הופעת הרוק הטובה ביותר ל-"Highway Tune",‏ "Black Smoke Rising" כשיר הרוק הטוב ביותר ואלבום הרוק הטוב ביותר ל-"From The Fires".
סגנון מוזיקלי

המוזיקה של גרטה ואן פליט הוגדרה כמוזיקת הארד רוק ובלוז רוק. אף על פי שכל ארבעת חברי הלהקה גדלו על בלוז, לכל אחד יש העדפות משלו: ג'ייק אוהב רוק אנד רול, סאם אוהב ג'אז, דני אוהב פולק וג'וש אוהב מוזיקת עולם. ג'ייק אמר בראיון ש"כל שלושת האחים האזינו לתקליטי הוויניל של ההורים שלהם, שהכילו מוזיקת בלוז ופולק". סאם אמר ש"זה לא שאנחנו רק להקת רוק אנד רול, זה פשוט הצליל שיוצא כשאנחנו נפגשים ומנגנים". כתיבת השירים מתבצעת על ידי כל חברי הלהקה, לאחר שאחד מהם ממציא קונספט לשיר. דני אמר שרבים משירי הלהקה נכתבים קודם בצורת שיר פולק לפני שהם מתפתחים למשהו אחר.
גרטה ואן פליט מושווית לעיתים קרובות ללד זפלין. ג'ייק אמר שהוא "בזבז שנה על ללמוד מה ג'ימי פייג' עושה עד שהבין איך הוא חושב". עם זאת, הוא הקשיב גם לגיטריסטים אחרים, במיוחד פיט טאונסנד. לגבי כך שקולו מושווה לזה של רוברט פלאנט, אמר ג'וש שלפלאנט בהחלט הייתה השפעה, אף על פי ש"זה לא לאן שאני מכוון". ג'וש כלל לא הכיר את לד זפלין עד לתיכון, והסביר שסגנון השירה שלו יצא לו באופן טבעי, יום אחד, כשניסה להישמע מעל כל חברי הלהקה. בראיון במרץ 2018, פלאנט אמר שגרטה ואן פליט היא אחת מהלהקות האהובות עליו, "הם כמו לד זפלין", ותיאר את ג'וש כ"זמר קטן ויפה".
כמה מההשפעות של ג'ייק על הגיטרה כוללות את ג'ון לי הוקר, אלמור ג'יימס, ברט ג'נשץ, אריק קלפטון וקיית' ריצ'רדס. כמה מהמתופפים שנתנו השראה לדני הם כרמיין אפיס, ג'ון בונהם, מיטש מיטשל ומיכאל שרייבו. הבסיסט האהוב על סאם הוא ג'יימס ג'יימרסון, הבסיסט של מוטאון סשן. ג'וש קישקה מחקה את התנועות ואת התזוזה על הבמה של ג'ו קוקר.
חברי הלהקה

נוכחים
ג'וש קישקה – שירה מובילה
ג'ייק קישקה – גיטרה, שירת רקע
סאם קישקה – גיטרה בס, קלידים, שירת רקע
דני ווגנר – תופים, שירת רקע
לשעבר
קייל הוק – תופים
דיסקוגרפיה

אלבומים
2019 – Anthem of the Peaceful Army
2021 – The Battle at Garden's Gate
2023 – Starcatcher
מיני-אלבומים
2016 – Black Smoke Rising
2017 – From The Fires
סינגלים
2017 – Highway tune
2017 – Safari Song
2018 – When The Curtain Falls
2018 – You’re The One
2019 – Lover, Leaver
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2024 | פרס גראמי | אלבום הרוק הטוב ביותר | Starcatcher | מועמדות |  |
הערות שוליים

↑  2024 GRAMMY Nominations: See The Full Winners & Nominees List | GRAMMY.com, grammy.com
| --- | --- |
בקרת זהויות :  PLWABN: 9810815668005606  BnF: cb177793881 (data)  GND: 1170178073  ISNI: 0000 0004 6915 4147  LCCN: no2018014431  MusicBrainz: 0be22557-d8c7-4706-a531-625c4c570162  NKC: kv20201070338  SUDOC: 258264500  VIAF: 37151836542920401979   WorldCat (עם VIAF): 37151836542920401979
דולפיני נהרות

| דולפיני נהרות |
| --- | --- |

מיון מדעי
ממלכה:: בעלי חיים
מערכה:: מיתרניים
קבוצה:: דולפיני נהרות
מחלקה:: יונקים
סדרה:: לווייתנאים
תת־סדרה:: לווייתני שיניים
תחום תפוצה
 
דולפיני נהרות, היא קבוצה שאינה מונופילטית הכוללת ארבע משפחות של דולפינים שחיים בנהרות מים מתוקים ובשפכי נהרות. דולפיני הנהרות חיים באסיה ובדרום אמריקה. כדולפינים, הם שייכים לתת-סדרת לווייתני השיניים. רוב המינים חיים בנהרות במים מתוקים והמין דולפין לה פלטה, חי בשפכי נהרות (מים מלוחים) ובסביבה ימית הקרובה לחוף.
צבעם של דולפיני הנהרות משתנה - יש ביניהם לבנים, ורודים, צהובים, חומים, אפורים ושחורים. הגדולים שבהם עשוי להגיע לאורך של 2.4 מטרים, אף שרוב הפרטים קטנים יותר. החוטם שלהם ארוך יותר משל מקביליהם הימיים, עיניהם קטנות יותר, וראייתם טובה פחות. הסיבה העיקרית לכך היא שהם חיים במים עכורים, ולכן תפקיד הראייה בחייהם משני. תזונתם מתבססת על דגים, כיתר הדולפינים.
מיון

בימינו מצויים בקבוצה זו ארבע משפחות ובהם שבעה מינים:
איניים (Iniidae) - בה המינים דולפין האמזונאס, דולפין נהרות בוליביאני ודולפין נהרות ארגואיי.
נהרתניים (Platanistidae) - בה המינים נהרתן הגאנגס ונהרתן האינדוס.
פונטופוריים (Pontoporiidae) - בה המין היחידי פרנסיסקנה לה פלטה.
ליפוטיים (Lipotidae) - בה המין היחיד דולפין נהרות סיני, שכנראה נכחד ב-2006.
מיון בני הקבוצה
משפחה נהרתניים (Platanistidae)
משפחה Allodelphinidae - נכחדה
משפחה Squalodelphinidae - נכחדה. בה המקרוסקואלודלפיס
משפחה Squalodontidae - נכחדה
משפחה Waipatiidae - נכחדה
על-משפחה Inioidea
משפחה איניים (Iniidae)
משפחה פונטופוריים (Pontoporiidae)
משפחה ליפוטיים (Lipotidae)
שאלת המונופילטיות של דולפיני הנהרות נידונה ארוכות. אף שקיימים מאפיינים מורפולוגיים מבחינים רבים, קיים דמיון כללי רב בין כל המינים. לכן, ההשערה הראשונית הייתה כי אכן מדובר בקבוצה מונופילטית. עם זאת, מאוחר יותר הוצע כי הדמיון בין המינים מקורו באבולוציה מתכנסת, ואכן - לפי מחקרים מולקולריים נראה כי כך המקרה.
בעוד בימינו חיים מרבית המינים בקבוצה רק במים מתוקים, בעבר היו מינים שהיו ימיים יותר בדומה לדולפינים הרגילים, כגון הסקואלודון.
דולפין שחור-סנטר

| דולפין שחור-סנטר |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: לווייתני שיניים
משפחה:: דולפיניים
סוג:: דולפין בקבוקי
מין:: דולפין שחור-סנטר
שם מדעי
 Lagenorhynchus australis ‏פיל, 1848
תחום תפוצה


דולפין שחור-סנטר (שם מדעי: Lagenorhynchus australis) הוא מין של יונק ימי ממשפחת הדולפיניים.
הדולפין חי בארץ האש, בצ'ילה, בארגנטינה, במעבר דרייק ובאיי פוקלנד שביבשת אמריקה הדרומית, ונצפה פעם אחת באיי קוק. הוא התגלה והוגדר ב-1848 על ידי המדען טישיאן רמזי פיל (Titian Ramsay Peale). עומק המים הממוצע שבו חי הדולפין הוא 300 מטרים מתחת לפני הים. הוא מעדיף לחיות במים קרירים אשר במפרצים, סמוך לחוף. מספר פרטים נצפו גם בשרטונים.
בדומה לדולפין הפסיפי לבן-הצד, אף על פי שהדולפין משויך לסוג Lagenorhynchus, בדיקות גנטיות הוכיחו שהוא יותר קרוב גנטית לסוג Cephalorhynchus. הוצע סוג חדש בשם Sagmatias עבור מינים אלו.
הגב אפור, הבטן לבנה והזנב שחור. הדולפין שחור-הסנטר בגודל טיפוסי יחסית לבני מינו-בלידה אורכו מטר אחד, ובהגיעו לבגרות מלאה, אורכו בממוצע כ-2.1 מטרים בעוד שמשקלו כ-115 קילוגרם. נצפו מספר פרטים עם אורך גוף של 3.1 מטר. דולפינים צעירים דומים לבוגרים אך בהירים יותר; ככל שהם מתבגרים, כך הצבעים הולכים ונהיים יותר כהים. מספר השיניים בלסת העליונה הוא 36 ובלסת התחתונה – 37. רוב השיניים מוסתרות על ידי החניכיים.
לא נאספו מספיק נתונים כדי להעריך את גודל האוכלוסייה, אך משוער שהיא נפוצה מקומית. הדולפינים שחורי-הסנטר נראים לרוב בזמן גאות.
הערות שוליים

↑  דולפין שחור-סנטר באתר הרשימה האדומה של IUCN
| דולפיניים |
| --- | --- | --- |
| לווייתן דלוע-ראש (סוג ומין יחיד) | לווייתן דלוע-ראש |     |
| קטלן (סוג ומין יחיד) | קטלן |     |
| קטלן גמדי (סוג ומין יחיד) | קטלן גמדי |     |
| עבשן קטלני (סוג ומין יחיד) | עבשן קטלני |     |
| נתב | נתב גדול-סנפיר • נתב קטן-סנפיר |     |
| דולפין מצוי | דולפין מצוי קצר-חוטם • דולפין מצוי ארוך-חוטם |     |
| דולפין לווייתני | דולפין לווייתני צפוני • דולפין לווייתני דרומי |     |
| דולפין הנהרות | טוקוקסי • דולפין גיאנה |     |
| סוסא | סוסא גיבן • סוסא הודי • סוסא אטלנטי • סוסא אוסטרלי |     |
| סטנלה | סטנלה מפוספסת • סטנלה ארוכת-חרטום • סטנלת קליימן • סטנלה פאנטרופית • סטנלה אטלנטית |     |
| דולפין תלום-שן (סוג ומין יחיד) | דולפין תלום-שן |  |
| דולפינן | דולפינן מצוי • דולפינן אנקולי • דולפינן אוסטרלי |  |
| דולפין קטן | דולפין צ'יליאני • דולפין דרום-אפריקאי • דולפין לבן-ראש • דולפין קומרסון |  |
| גרמפוס אפור (סוג ומין יחיד) | גרמפוס אפור |  |
| דולפין פראסר (סוג ומין יחיד) | דולפין פראסר |  |
| דולפין בקבוקי | דולפין פסיפי לבן-צד • דולפין מזנק • דולפין וילסון • דולפין שחור-סנטר • דולפין לבן-גב • דולפין אטלנטי לבן-צד |  |
| דולפין סלוד-סנפיר | דולפין איראוואדי • דולפין סלוד-סנפיר אוסטרלי |  |
דולפין קטן

| דולפין קטן |
| --- | --- |
 דולפין קומרסון
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
משפחה:: דולפיניים
סוג:: דולפין קטן
שם מדעי
 Cephalorhynchus ‏גריי, 1846

דולפין קטן (שם מדעי: Cephalorhynchus) הוא סוג במשפחת הדולפיניים הכולל ארבעה מינים קטנים יחסית. סוגים שקרובים להם הם דולפין לווייתני, דולפין בקבוקי ודולפין פראסר.
לדולפינים אלה מבנה גוף קטן, הם צבועים בשחור או אפור כהה ולבן והלסת מעוגלת והם נמצאים באזורים שונים בחצי הכדור הדרומי ולעיתים מגיעים עד לאנטארקטיקה.
המינים של הסוג הם:
דולפין קומרסון (Cephalorhynchus commersonii)
דולפין צ'ילאני (Cephalorhynchus eutropia)
דולפין דרום-אפריקאי (Cephalorhynchus heavisidii)
דולפין לבן ראש (Cephalorhynchus hectori)
גרייט פולס (מונטנה)

| --- | --- |

 מדינה:  ארצות הברית ארצות הברית
 מדינה:  מונטנה מונטנה
 מחוז:  קסקייד
 ראש העיר:  Bob Kelly
 שפה רשמית:  אנגלית 
 תאריך ייסוד:  1883 
 שטח:  60.574539 קמ"ר
 גובה:  1,015 מטרים
 אוכלוסייה:  ‏
  ‑ בעיר:  60,442 (1 באפריל 2020)
 קואורדינטות:  47°30′13″N 111°17′11″W﻿ / ﻿47.503611111111°N 111.28638888889°W﻿ / 47.503611111111; -111.28638888889 
 אזור זמן:  UTC-7
 http://www.greatfallsmt.net
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה גרייט פולס(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה גרייט פולס(למפת מונטנה רגילה) הלנה בילינגס מיזולה בוזמן ביוט קאליספל הפארק הלאומי גליישר קנדה איידהו ויומינג ד. ד ק ו ט ה  צ. ד ק ו ט ה גרייט פולס(למפת מונטנה מוגדלת) הלנה בילינגס מיזולה בוזמן ביוט קאליספל הפארק הלאומי גליישר קנדה איידהו ויומינג ד. ד ק ו ט ה  צ. ד ק ו ט ה גרייט פולס  he tabBackground:;tabBorder:#aaa;defaultTab:0;
 
גרייט פולס (באנגלית: Great Falls) היא עיר במדינת מונטנה שבארצות הברית. גרייט פולס היא עיר הבירה של מחוז קסקייד. לפי מפקד האוכלוסין של שנת 2017, יש לגרייט פולס 58,638 תושבים.
גרייט פולס נקראת על חמשת מפלי המים של נהר מיזורי שליד העיר.
היסטוריה

בני האדם הראשונים שגרו באזור גרייט פולס היו פלאו-אינדיאנים אשר נדדו לאזור בערך 9,500 ו–8,270 שנים לפני הספירה. בערך בשנת 1600, אינדיאנים של שבט ”פֵייגַן בלַקפוּט” נכנסו לאזור וכבשו אותו. השבט הזה גר בסביבות גרייט פולס גם אחרי שארצות הברית קנתה את לואיזיאנה.
גרייט פולס הוקמה בשנת 1883. איש העסקים פריס גיבסון ביקר את מפלי המים של נהר מיזורי בשנת 1880 והתרשם מהאפשרות לבנות עיר תעשייתית עם אנרגיה הידרואלקטרית. בשנת 1883, גיבסון חזר עם חלוצים נוספים כדי להקים עיר. בשנה הבאה, נבנו בתים וחנויות, וטחנת קמח נוסדה. סניף הדואר הראשון פתח את שעריו באותה השנה.
גאוגרפיה

גרייט פולס ממוקמת קרוב למפלי המים של נהר מיזורי. היא שוכנת במרכז מדינת מונטנה, בצפון המישורים הגדולים ובקרבת רכס הרי הרוקי. גרייט פולס היא נמצאת 100 ק"מ מדרום לגבול בין קנדה לארצות הברית.